Τρόμο σκόρπισε το πρωί της Τετάρτης ένας μαθητής σε σχολείο των Μοιρών καθώς μόλις εμφανίστηκε στον προαύλιο χώρο, για άγνωστη αιτία, τράβηξε όπλο με αποτέλεσμα να προκληθεί πανικός σε μαθητές και καθηγητές.

Άγνωστη η αιτία της ενέργειας αυτής

Μέχρι στιγμής, είναι άγνωστη η αιτία της ενέργειας του μαθητή ενώ δεν υπήρξαν πυροβολισμοί.

Οπως αναφέρει το flashnews.gr, στο σημείο αμέσως κλήθηκε η Αστυνομία προκειμένου να διερευνήσει το περιστατικό.

Το συμβάν επιβεβαίωσε στο ΑΠΕ-ΜΠΕ ο Περιφερειακός Διευθυντής Εκπαίδευσης Μανώλης Καρτσωνάκης, που ενημερώνεται, όπως είπε, από την Αστυνομία για την πορεία της έρευνας, δηλώνοντας εξαρχής, ότι τέτοια περιστατικά είναι καταδικαστέα και πάντως ανεπίτρεπτα, τόσο εντός όσο και εκτός των σχολείων.